kardosdrur/scandi-wiki huggingface dataset:
Palæosibiriske sprog

Palæosibiriske sprog er betegnelsen for flere sprog i Sibirien.

Det er et bekvemt udtryk for forskellige små sprog der ikke hører til nogen af de kendte sprogfamilier. De deles i fire grupper som heller ikke er beslægted med hinanden.

 Tjuktjo-kamtjatkaiske sprog, deriblandt tjuktji og dens slægtninge
 Yughakir, 2 sprog
 Ket
 Nivkh

Isolerede sprog
Amerikanske sprog

De amerikanske sprog – dvs. de oprindelige amerikaneres sprog – deles i flere omstridte grupper.

Næsten alle lingvister accepterer to sproggrupper:

 eskimo-aleutiske sprog, deriblandt inuktitut og grønlandsk
 na-dené sprog, de athapaskiske sprog (som inkluderer apache og navajo) og haida.

Den ameriskanske sprogforsker Joseph Greenberg opstillede den hypotese, at alle resten af Nord- og Sydamerikas sprog tilhører én sprogæt, de amerindiske sprog. Men denne teoretiske gruppe er meget omstridt.

Greenbergs hypotese ville forene de følgene sprogfamilier:

 algonkisk, deriblandt cree
 araukansk, deriblandt mapudungun
 irokesisk, deriblandt cherokee og †Wyandot
 maya
 muskogeeisk, deriblandt creek
 uto-aztekisk, deriblandt nahuatl
og mange, mange flere...

Se også: Etnografisk klassifikation af oprindelige amerikanere
 Arikapu
 Araukansk, deriblandt Mapudungun
 Cheyenne
 Guaraní
 Lakota
 Michif
 Quechua, inkaernes sprog
 Sequoyah, opfinderen af en skrift for cherokee-sproget
 Shawnee
Kaukasiske sprog

De kaukasiske sprog er betegnelsen for nogle sprog, der findes omkring Kaukasus på grænsen mellem Asien og Europa. Det er en geografisk betegnelse: der er mindst tre ikke-beslægtede sprogfamilier:

 Nordvestkaukasisk
 Nordøstkaukasisk, deriblandt tjetjensk og ingusjisk
 Kartvelsk, også kaldet sydkaukasisk

Bemærk, at nogle sprog i området – geografisk set "kaukasisk" – tilhører andre sprogfamilier: azeri til den tyrkiske sprogfamilie, armensk og ossetisk til indoeuropæisk.

Se også 

Kaukasus for et kort over områdets etniske grupper.
Storfrugtet røn

 
Storfrugtet røn (Sorbus domestica) er et mellemstort, løvfældende træ med en rund, hvælvet krone. Gamle træer kan dog få en bredt overhængende krone. Frugterne er enten pære- eller æbleformede. Frugtkødet er spiseligt, omend noget skarpt smagende. Storfrugtet røn har været dyrket helt siden oldtiden.

Beskrivelse 
Barken er først glat og olivengrøn eller rødbrun, men senere bliver den grå med tydelige korkporer. Gamle træer har en grå bark, der er opdelt i små skælagtige flager. Knopperne sidder spredt, og de er ægformede, hårløse og grønligt brune. Bladene er uligefinnede med elliptiske småblade. Bladranden på småbladene er inderst hel, men på den yderste del er den savtakket. Oversiden er matgrøn, mens undersiden er noget lysere med behåring langs bladribberne. Høstfarven er gul til orange.

Blomstringen sker i maj-juni, hvor blomsterne sidder samlet i kegleformede stande. De enkelte blomster er hvide og 5-tallige. Frugterne er enten pære- eller æbleformede med lysende rød solside. Frugtkødet rummer mange stenceller (som hos pære), men det er spiseligt, omend noget skarpt smagende.

Rodnettet består af dybtgående hovedrødder og talrige, kraftige siderødder. I øvrigt er de få eksemplarer, der sælges i Danmark oftest podet på grundstammer af alm. røn, hvis rodnet de så overtager.

Højde x bredde og årlig tilvækst: 12 x 12 m (30 x 30 cm/år).

Hjemsted 

Det er ikke afklaret, hvor storfrugtet røn egentlig stammer fra, da den har været dyrket helt siden oldtiden. Arten er varmekrævende og har tilsyneladende sit bedste levested i et bælte fra balkanlandene over Italien til Rhône- og Loire-dalene. Desuden findes den fra Ungarn og ind i Østrig. Endelig ser den ud til at være naturligt forekommende på østvendte, tørre skråninger af Jurabjergene og Vogeserne.

I delstaten Baden-Württemberg findes arten på varme, beskyttede steder sammen med bl.a. buskhestesko, 
avnbøg, bøg, hassel, alm. hæg, kristtorn, kvalkved, liguster, fuglekirsebær, navr, peberbusk, pibekvalkved, rød kornel, stikkelsbær, tarmvridrøn og vintereg.

Anvendelse 
Frugterne anvendes til saft, der kan blandes med f.eks. pære- eller æblesaft, som derved bliver mindre fad i smagen.

Fodnoter 

Træer
Nytteplanter
Røn
Niger-Congo-sprog

Niger-Congo-sprog også kendt som De niger-kordofanske sprog er Afrikas største sprogæt. Den blev opstillet af Joseph Greenberg i 1963.

Den omfatter flere grene (ikke en komplet liste):

 kordofansk, i Sudan
 mande, deriblandt bambara i Mali
 atlantisk, deriblandt wolof i Senegal og Fulani i Sahel
 dogon
 volta-congo
 gur, deriblandt more i Burkina Fasso
 kwa, deriblandt baoulé i Elfenbenskysten
 benue-congo, deriblant bantusprogene, edo, og muligvis Yoruba og Igbo fra Nigeria (som man har også tænkt var kwa-sprog).
Planloven

Lov om planlægning, populært kaldet Planloven, er en dansk lov, der opstiller de grundlæggende regler, offentlige myndigheder skal følge i planlægningen herunder:

 at forene de samfundsmæssige interesser
 at medvirke til at værne landets natur og miljø gennem forebyggelse af forurening
 at skabe og bevare værdifulde bebyggelser
 at inddrage offentligheden i planlægningen

Plantyper 
Planloven indeholder fire forskellige plantyper:

 Landsplandirektiver
 Regionplaner
 Kommuneplaner
 Lokalplaner

De forskellige planer er rangordnede således, at en plan af en given type ikke må stride mod planer på et højere trin. Det er alene lokalplaner, der er bindende for de enkelte grundejere.

Vedtagelse 
Planloven blev vedtaget af Folketinget i 1991 (lov nr. 388 i 1991) og samlede den tidligere planlovgivning, navnlig lands- og regionplanloven, kommuneplanloven og by- og landzoneloven i én lov.

Noter

Eksterne henvisninger 
 Retsinformation – Lov om planlægning
 Retsinformation – Vejledning om planloven
 PlansystemDK – Planer efter planloven

Danmarks love
Byplanlægning i Danmark
The Last Ninja

The Last Ninja er et computerspil udviklet af System 3 til Commodore 64'eren i 1987. Senere udkom den også til andre computere, bl.a. Amiga.

Spillet var noget af en revolution, da det kom i 1987. Der var aldrig tidligere set noget lignende, hvad grafik og lyd angik. Spillet udnyttede C-64'eren's kapacitet helt til grænsen, og var dengang det flotteste der var set til Commodore 64. I 1988 kom så opfølgeren Last Ninja 2 - Back with a Vengence, der overgik sin forgænger både på grafik- og lydsiden. Eller i hvert fald tangerede den lysmæssigt. Der kom også en Last Ninja 3 i 1991, men den blev aldrig den store succes, da Commodore 64'eren's popularitet på daværende tidspunkt var kraftigt på retur, og den var ved at blive afløst af Commodore Amiga'en.

Gameplayet er lidt en blanding af action og adventure, hvor man som ninjaen Amakuni skal gennem forskellige baner for at stå ansigt til ansigt med den onde shogun Kunitoki. Banerne varierer meget grafikmæssigt, og hver bane har sit eget lydspor, samtidig er der musik på loadingtiden mellem banerne. I 2'eren er handlingen flyttet fra det gamle Japan til 1980'ernes New York, hvor Kunitoki's ånd er sat fri og skal indfanges igen.

Musikken til spillene er udkommet på CD, hvor numrene er overført fra en ægte Commodore 64, så der er således tale om eksakte gengivelser og ikke samples. CD'erne sælges dog ikke i butikker i Danmark.

Computerspil fra 1987
Amiga-spil
Amstrad CPC-spil
Apple II-spil
Atari-spil
Commodore 64-spil
DOS-spil
NES-spil
Virtual Console-spil
ZX Spectrum-spil
Dan Marstrand

Dan Marstrand er en dansk tv-personlighed, kendt som vinder af Robinson Ekspeditionen i 1999.

Biografi 
Dan Marstrand var ikke oprindeligt med på Robinson Ekspeditionen i 1999. Han deltog fra afsnit 6 som en joker, der den første uge skulle leve for sig selv ude på en mindre ø. Han tilsluttede sig dog resten af holdet, og blev fredet ved det første ø-råd, og det næste, da Naaem Sundo blev stemt ud og gav Dan en fredende talisman. Dan vandt senere hele konkurrencen, og eliminerede favoritterne Martin, Janne og Per.

Efter Robinson Finalen i 2001 fandt Dan sammen med Nada Bang, der også deltog i Robinson. Sammen fik de to børn, inden de gik fra hinanden igen.

I 2002 deltog han i Robinson Ekspeditionen: Det endelige opgør, men vandt ikke her. Under optagelserne måtte han evakueres grunde voldsom underernæring. I 2007 deltog han i Zulu Djævleræs 2.

Referencer

Eksterne henvisninger 
 

Tjek fødsels- og dødsår
Tv-personligheder fra Danmark
Deltagere i Robinson Ekspeditionen
Dan
Start Me Up

"Start Me Up" er en sang fra det engelske rock ‘n’ roll band The Rolling Stones, og den stammer fra deres 1981 album Tattoo You.

Indspilning 

”Start Me Up” blev først indspillet i München 1975 under deres Black and Blue indspilninger, og senere i 1978 til deres Some Girls indspilninger med arbejdstitlen ”Never Stop” og ”Start It Up”. 

Ron Wood sagde om sangen i bogen Ifølge The Rolling Stones:” Jeg ved ikke, hvorfor ”Start Me Up” ikke kom med på ”Emotional Rescue” eller ”Some Girls”, for det var på den tid vi indspillede den. Det er underligt. Jeg tror, at vi måske gemte den til en single. Jeg tror, det var Mick, der kom med det oprindelige riff, ligesom ”Don’t Stop” fra ”Forty Licks” – det var en typisk Mick-ide, selv om ”Start Me Up” endte med at blive en sammensvejset Mick-og-Keith-sang med bidrag fra dem begge. Det var et af de der ægte samarbejder mellem dem, hvor der med det samme opstod magi fra begge sider .” 

Selvom teksten til sangen måske kan opfattes som tvetydig til motorcykel løb, 

er der dog også seksuelle undertoner i sangteksten:
	

Sangen blev indspillet kun med The Rolling Stones. Jagger sang, mens Richards og Wood spillede de elektriske guitarer. Charlie Watts og Bill Wyman spillede henholdsvis trommer og bass. Koret bestod af Richards, Jagger og Wood .

Udgivelse 

Sangen blev nummer 2. i USA, og nummer 7 på UK Singles Chart i august 1981. Den var desuden nummer 1. på Billboard's Mainstream Rock Tracks i 13 uger. B-Siden var et langsomt blues nummer ved navn "No Use In Crying", som var på albummet Tattoo You.

Efterfølgende 

Sangen var en af de tre sange som blev spillet af The Rolling Stones, under Super Bowl XL i 2006. Der blev spekuleret på, om nogle af de stødende tekster i "Rough Justice" og "(I Can't Get No) Satisfaction" var blevet censureret uden sangens tilladelse. Det blev senere afsløret at Mick Jagger havde givet tilladelse til at gøre dette .

Microsoft brugte denne sang til deres Windows 95. Rygtet siger, at de betalte mere end 10 millioner dollars for at bruge sangen, selvom det aldrig er blevet bekræftet hvor meget der egentlig var tale om. Dette var den første gang Rolling Stones gav tilladelse til, at deres sange blev brugt til sådan formål . 

”Start Me Up” er en af The Stones mest populære sange. Den findes på opsamlingsalbummerne: Still Life og Forty Licks. Som live version findes den på Flashpoint og Live Licks

Eksterne henvisninger 

Officiel tekst 
Se The Rolling Stones ”Start Me Up”
Tekst og info om ”Start Me Up”
Facts om ”Start Me Up”

Fodnote 

Rolling Stones-sange
Singler fra 1981
Tai-kadai sprog

Tai-kadai sprog er en almindelig anerkendt sprogfamilie i Sydøstasien og Syd-Kina.

De opstod nok i Syd-Kina: man ved at tai-sprogene, som fx thai og lao, udbredte sig i Sydøstasien i historiske tider. De er i dag familiens talrigeste medlemmer.
Fränkische Alb

Fränkische Alb (eller "Fränkischer Jura", "Frankenalb") er en del af de tyske Mittelgebirge beliggende i delstaten Bayern. Området ligger mellem floderne Donau i syd , og Main i nord, og bjergene når op i 600 meters højde.
Store dele af Fränkische Alb er en del af Naturpark Altmühltal. 

Geologisk set er  Fränkische Alb den østlige fortsættelse af Schwäbische Alb. Begge er en del af Jurabjergene. Bjergkæderne er adskilt af nedslagskrateret Nördlinger Ries.

Den nordlige del af Fränkische Alb er kendt som Fränkische Schweiz. 

Bjerge i Tyskland
Bayern
Jurabjergene
Vadodara

Vadodara, tidligere Baroda, er en by i delstaten Gujarat i Indien med  indbyggere.

Den var tidligere hovedstad for en vigtig indisk fyrstestat.

Eksterne henvisninger 

 
Byer i Gujarat
Mike + the Mechanics

Mike + the mechanics er en britisk musikgruppe dannet af Genesis-guitaristen Mike Rutherford. Gruppen står bag hits som "All I Need Is A Miracle", "Silent Running" og "Looking Back (Over My Shoulder)".

Musikgrupper fra Storbritannien
Ingolf Gabold

Ingolf Georg August Gabold (født 31. marts 1942 i Heidelberg, Tyskland) er en dansk komponist, der også har virket i mange andre roller, senest som dramachef i DR.

Gabold gik i skole indtil midt i 2. gymnasieklasse på Sankt Annæ Gymnasium. Efter nogen tid begyndte han at studere komposition ved Det Kongelige Danske Musikkonservatorium. Da hans lærer, Per Nørgård, brød med denne institution fulgte Gabold ham til Det Jyske Musikkonservatorium i Århus. I 1967 tog han herfra diplomeksamen. Efter nogle års løsere tilknytning blev Gabold i 1974 ansat ved Danmarks Radio som orkesterproducent. Han har derefter beskæftiget sig med dramaturgi og mediekommunikation, været lærer ved Statens Teaterskole og lektor i medievidenskab ved Aarhus Universitet, virket som programdirektør i 1991-1992 for DR, arbejdet for TV 2, TV3 og TvDanmark, skrevet en roman, Marias noter, i 1998 før han i 1999 blev ansat som dramachef i Danmarks Radio. Han er manden bag serier som Den serbiske dansker, Rejseholdet, Nikolaj og Julie, Krøniken, Ørnen og Forbrydelsen. Han har lagt navn til Ingolf i Cirkeline.
 
Han blev 10. januar 2003 Ridder af Dannebrog.

Ingolf Gabold er gift med læge Kikke Hagen. Han har 3 børn. kreativ manager Louise Gabold fra sit første ægteskab, med skuespillerinden Anne-Lise Gabold, samt Kunstmaler Camilla Hagen Gabold og komponist og musiker Nicolai Hagen Gabold med med Kikke Hagen

Musik 
Gabolds sparsomme produktion er næsten fuldstændig koncentreret om vokalmusik, fortrinsvis musikdramatik. Hans musik tager ofte udgangspunkt i ikke-musikalske forestillinger af religiøs eller filosofisk karakter.

 Hans første stadig anerkendte værk er Visione, en kort kantate fra 1962
 Han har kun skrevet et enkelt rent instrumentalt værk, Archetypon fra 1966, men det indgår ikke mere i hans officielle opusliste.
 Læsemusikken Parole sulla croce fra 1966 er en grafisk udlægning af Kristi korsord. Den er skrevet på tolvtonebasis, men ikke beregnet til opførelse.
 Für Louise fra 1966 for 9 solister
 Korværket Your Sister's drowned fra 1968 er inspireret af dybdepsykologen C. G. Jungs værker.
 Syv scener til Orfeus er en TV-opera fra 1970. Den fik i 1971 en førstepris for TV-operaer i Salzburg.
 Atlantis fra 1971 for stemmer og instrumenter
 Mod vandmandens tegn (TV-opera 1973)
 I nattens midte (scenisk korværk 1974)
 Sig nærmer tiden da jeg må væk (kor 1975)
 Cherubin (opera 1979)
 Four texts in music (1979)
 Written In Sand
 Notae ad/Mos. I 32, 24-32 (stemmer, akkordeon og orgel)

Kilder m.m. 
 Dansk biografisk Leksikon 1980
 
 Portrætartikel fra Berlingske Tidende
 Værkanalyser 
 Værkanalyser 
 Billeder af DRs chefer, bl.a. Gabold
 Om Gabolds operaer 

Komponister fra Danmark
Operakomponister fra Danmark
Klassiske komponister fra det 20. århundrede
Ansatte i DR
Riddere af Dannebrog
Personer i Kraks Blå Bog
Personer i Dansk Biografisk Leksikon
Danskere i 1900-tallet
Danskere i 2000-tallet
Personer fra Heidelberg
Naturpark Altmühltal

Naturpark Altmühltal blev oprettet 25. Juli 1969  Pappenheim af Verein „Naturpark Altmühltal (Südliche Frankenalb)“ . Naturpark Altmühltal er – efter naturpark Schwarzwald Mitte/Nord og Südschwarzwald – med et areal på 3000 km² den tredjestørste  Naturpark i Tyskland.

Landskabet 
Den ligger i  Fränkische Alb i der er en del af  Mittelgebirge,  og strækker sig i følgende Landkreise: Eichstätt, Donau-Ries, Kelheim, Neuburg-Schrobenhausen, Landkreis Neumarkt in der Oberpfalz, Roth und Weißenburg-Gunzenhausen. Hovedbyen i  Naturparks Altmühltal er Eichstätt.

Naturparken er præget af den sydlige del af Mittelgebirgslandsabet Fränkische Alb. Typiske elementer i landskabet er heder med enebær, fugtige enge og stenbrud. Cirka halvdelen af området er dækket af skov.  Floden  Altmühl løber gennem naturparken , fra vest mod øst. 

Byggeriet af en kanal gennem Altmühldalen (åbnet 25. September 1992) var politisk omstridt, og man forsøgte med forskellige tiltag at bevare nogle af de naturlige biotoper i området.

Eksterne henvisninger 
 Naturpark Altmühltal

Altmyhltal
Sct. Hans Skole

Sct. Hans Skole er en folkeskole beliggende i Skibhuskvarteret i Odense Kommune.

Skolen blev oprindeligt opført i 1878 i det tidligere Sct. Hans Landsogn med en enkelt bygning og Kristian S. Thorbek, som den eneste lærer. Skolen ligger på hjørnet af Egebæksvej og Skibhusvej.

Landsognet blev i starten af det 20. århundrede langsomt ændret fra et landområde med gårde og huse til arbejderkvarteret Skibhuskvarteret med tilknytning til Odense Havn og Odense Staalskibsværft. Området var fattigt og disciplinen på skolen hård.

I 1919 oprettede skolen en afdeling for mellem- og realskole, hvor skolebøger var gratis for eleverne, hvilket blev afskaffet i 1932 da Sct. Hans Landsogn blev sammenlagt med Odense og skolen blev dermed en del af Odense kommunale skolevæsen.

Under besættelsen i 1944-1945 var Sct. Hans Skole beslaglagt af tyskerne, der anvendte den til kaserne og lazaret. Blandt skolens børn var der efter besættelsen en vandrehistorie om, at besættelsesmagten havde efterladt hemmeligheder i de underjordiske gange (til varmerør) under skolegården. Så sent som i 1987 gjorde man fund efter tyskerne, hvor man fandt en vadsæk med personlige ejendele fra en estisk SS-soldat 

Op igennem det 20. århundrede blev skolen udvidet med flere arkitektonisk meget forskellige bygninger, efterhånden som elevtallet voksede. I 1936 kom skolen op på 1500 elever, og elevtallet toppede i midten af 1950'erne med 1600 elever. Risingskolen overtog fra 1958 en stor del af eleverne fra Sct. Hans Skole.

Referencer

Eksterne henvisninger 
 Sct.Hans Skole  – skolens hjemmeside

Uddannelse i Odense
Folkeskoler i Odense Kommune
Flick of the Switch

Flick of the Switch er et album af det australske hårde rock band AC/DC, som blev indspillet kort efter deres Europaturné i begyndelsen af 1983. Oprindeligt blev albummet udgivet i USA den 15. august 1983. Flick of the Switch var selvproduceret af AC/DC, og nåede plads 4 i Storbritannien og plads 15 i USA. 

Efter problemer med de andre bandmedlemmer forlod trommeslageren Phil Rudd gruppen, midtvejs i indspilningerne. Han blev afløst af trommeslageren Simon Wright, (et tidligere medlem af Tytan). Wright optræder i videoerne til de tre albumssingler "Flick of the Switch," "Nervous Shakedown" og "Guns For Hire." I 1994 vendte Rudd atter tilbage til gruppen. 

Albummet blev genudgivet i 2003 som et led i AC/DCs kvalitetsforbedret serier.

Spor 
 Alle sangene er skrevet af Angus Young, Malcolm Young, og Brian Johnson.

 "Rising Power" – 3:45
 "This House Is on Fire" – 3:25
 "Flick of the Switch" – 3:15
 "Nervous Shakedown" – 4:29
 "Landslide" – 3:59
 "Guns for Hire" – 3:26
 "Deep in the Hole" – 3:21
 "Bedlam in Belgium" – 3:54
 "Badlands" – 3:40
 "Brain Shake" – 4:09

Musikere 
Brian Johnson – Vokal
Angus Young – Lead guitar, bagvokal, Slide guitar på "Badlands" 
Malcolm Young – Rytme guitar, bagvokal
Cliff Williams – Bass guitar, bagvokal
Phil Rudd – Trommer, bagvokal
Simon Wright – Trommer (Kun på videoerne)

Henvisninger 
Sangtekster på AC/DCs officielle hjemmeside

Fodnoter 

AC/DC-album
Album fra 1983
Hardrock-album
Faaborg Bibliotek

Faaborg Bibliotek er Hovedbibliotek i Faaborg-Midtfyn Kommune. Biblioteket ligger i Herregårdscentret, et butikscenter i den nordlige del af byen. Faaborg-Midtfyn Bibliotekerne har 30 medarbejdere, og havde i 2016 omkring 24.000 bøger.

Eksterne henvisninger 
 Faaborg-Midtfyn Bibliotekerne 

Folkebiblioteker i Danmark
Faaborg-Midtfyn Kommune
Kværndrup Bibliotek

Kværndrup Bibliotek er et folkebibliotek i Faaborg-Midtfyn Kommune. 

Læseforeningen, som blev til Kværndrup Bibliotek, fik lov til at virke uafbrudt i 168 år - indtil Kommunalbestyrelsen i Faaborg-Midtfyn Kommune den 24. marts 2010 besluttede at lukke Kværndrup Bibliotek pr. 1. januar 2011 for at spare kr. 575.000 pr. år.

Eksterne henvisninger 
 Faaborg-Midtfyn Bibliotekerne

Folkebiblioteker i Danmark
Faaborg-Midtfyn Kommune
Broby Bibliotek

Broby Bibliotek er et folkebibliotek i Faaborg-Midtfyn Kommune. 
Broby Bibliotek er en del af Faaborg-Midtfyn Bibliotekerne og har siden nov. 2019 været på beliggende på Skovvej 2. Biblioteket har haft til huse flere steder i byen, blandt andet i præstegården, i enkesædet til Nr Broby Skole og indtil 1992 i Vandetstrædet 7, hvorefter biblioteket flyttede til Egeballe 4 A. I år 1999 blev bibliotekerne i Allested-Vejle, Vester Hæsinge og Brobyværk nedlagt og biblioteket i Nr. Broby fungerede derefter som bibliotek for hele Broby Kommune. I 2010 blev Broby Bibliotek ændret til Fyns første åbne bibliotek med selvbetjent åbningstid.

Eksterne henvisninger 
Faaborg-Midtfyn Bibliotekerne

Folkebiblioteker i Danmark
Faaborg-Midtfyn Kommune
Først kom de for at...

"Først kom de for at..." er et digt skrevet med inspiration fra Martin Niemöller, tysk teolog og præst. 
Niemöller blev arresteret af Gestapo i 1937, sad i koncentrationslejr fra 1938, befriet i 1945.   

Digtet handler om, hvordan Nazi-Tysklands regering med magt fjernede sine politiske og ideologiske modstandere. Digtets jeg-person ser med passivitet på, at andre grupper bliver udvalgt og afhentet, men reagerer ikke, da det ikke berører ham personligt. Først da jeg-personen selv bliver udvalgt, indser han problemet, men da er det for sent.

Digtet giver således et godt billede af hvordan Nazi-Tyskland gradvist udslettede modstandere af regimet ved hjælp af del og hersk-metoden. 

Selve tekstens oprindelse og historik er kompliceret, da Martin Niemöller aldrig selv har nedskrevet den, og den findes således i et utal af versioner.

Oprindeligt var der slet ikke tale om et digt, men om et svar, som Niemöller gav på et spørgsmål fra et menighedsmedlem om, hvorvidt Kirken dog ikke vågnede op efter Krystalnatten ("...dann haben sie gefragt, ob wir denn nicht aufgewacht wären nach der Kristallnacht 1938").

Niemöller svarede på dette spørgsmål bl.a., at han selv og Kirken ikke havde reageret, da nazisterne tog kommunisterne og senere fagforeningsfolkene, fordi disse ikke var en del af Kirken selv. Først da den nazistiske ideologi greb ind i kirkens indre anliggender, begyndte de at sige fra.

Referencer

Kilder 
 Hjemmeside for Martin Niemöllerstiftung *
 Harold Marcuse: ''Martin Niemöller’s famous quotation: „First they came for the Communists”

Digte
Nazi-Tyskland

de:Martin Niemöller#Zitat